
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative privind declararea pe propria răspundere a activităţii publice a demnitarilor



Biroul permanent al Camerei Deputaţilor a transmis, cu adresa nr. 352 din 5 noiembrie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind declararea pe propria răspundere a activităţii publice a demnitarilor.



În şedinţa din 17 noiembrie 1999, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 1 – “În sensul prezentei legi, prin demnitari se înţelege miniştri, deputaţi, senatori, prefecţi, preşedinţi ai consiliilor judeţene şi primari”.
	    Domnii deputaţi Liviu Alexandru Mera şi Gheorghe Vâlceanu au propus completarea şi reformularea art. 1, după cum urmează:

    “În sensul prezentei legi, prin demnitari se înţelege senatori, deputaţi, miniştri, secretari de stat şi asimilaţii acestora, prefecţi, subprefecţi, preşedinţi, vicepreşedinţi  ai consiliilor judeţene şi primari”.

    Membrii comisiei au admis amendamentul cu unanimitate de voturi.
	     Noţiunea de demnitari utilizată de iniţiatorii acestei propuneri legislative exclude nejustificat câteva categorii de persoane deţinătoare de funcţii publice precum secretarii de stat şi asimilaţii lor, subprefecţii, vicepreşedinţii consiliilor judeţene.

	2.
	    Art. 3 – “Declaraţiile personale făcute pe proprie răspundere la nivelul instituţiilor publice pe care le reprezintă au caracter oficial şi intră sub incidenţa dispoziţiilor legale în vigoare”.
	    Domnii deputaţi Liviu Alexandru Mera, şi Petre Ţurlea au propus modificarea şi completarea art. 3, după cum urmează:

    “Declaraţiile personale făcute pe proprie răspundere, la începutul şi sfârşitul mandatului şi depuse la instituţiile în care deţin funcţiile publice menţionate la 

art. 1 au caracter oficial şi pot fi făcute publice”.

    Amendamentul a fost admis de membrii comisiei cu unanimitate de voturi.
	    Pentru o formulare mai precisă a textului şi pentru deschiderea lui spre exigenţele transparenţei.


PREŞEDINTE,

Marţian Dan

